runetrust/blame-folketinget-dk huggingface dataset:
Thomas Danielsen (V), 2022-03-29:
Du kan godt vælge 10.000 repræsentative personer ved at lave en eller anden tragtfunktion, som så sprøjter nogle personer ud med alverdens forskellige baggrunde, der mere statistisk præcist afspejler den danske befolkning, og det har vi også forsøgt med vores klimaborgerting, men ordføreren skulle så næsten have været med til de afrapporteringer, der har været, for de viste jo klart og tydeligt, hvem det så er, som engagerer sig i debatten.
Benny Engelbrecht (S), 2013-05-21:
Hvad den arbejdsgruppe, som sidder lige nu, og som er nedsat på baggrund af det initiativ, som ministeren har taget, måtte ende med at komme ud med i sidste ende, må vi jo se, men der er jo ikke så lang tid til, så mon ikke godt, at vi kan vente og trække vejret til den anden side af sommerferien, når vi ved, hvad anbefalingerne fra den gruppe vil være.
Lars Christian Lilleholt (V), 2018-12-18:
Det, som vi implementerer her, er energiaftalen, og energiaftalen siger meget, meget præcist på det her område, hvad det er, vi skal leve op til, nemlig at sætte et stop for nye forbrugerbindinger i form af tilslutnings- og forblivelespligt fra 1. januar 2019.
Jeppe Kofod (S), 2008-01-15:
Hele den diskussion vil vi få svar på, når DF's ordfører kommer på banen, for jeg tror ikke, at Dansk Folkeparti er helt enig i, at det er konsekvensen, vil jeg sige til fru Gitte Lillelund Bech. Med hensyn til at nå op på 1 pct. så må jeg sige, hvis jeg skal tage fru Gitte Lillelund Bechs bemærkninger op: Er regeringen parat til at lave et alternativt flertal, hvor vi over en årrække når op på 1 pct. af BNI i udviklingsbistand?
Jakob Sølvhøj (EL), 2022-04-29:
Derfor kan man på den ene side sige, at det er godt at videreføre nogle børnebestemmelserne, og på den anden side sige, at det er rigtig vigtigt, at vi får gennemført en sagsbehandling, sådan at alt er klappet og klart den dag, den unge fylder 18 år.
Jan E. Jørgensen (V), 2016-01-19:
Vi mener, at tiden er moden til, at vi overlader det til vælgeren selv at afgøre, om man stoler tilstrækkelig meget på den personlige hjælper, man har med sig, til at det er nok til, at det er den personlige hjælper, der går med ind i stemmeboksen, uden at der også følger en af de valgtilforordnede med ind i boksen.
Mette Frederiksen (S), 2022-03-22:
Jeg har det fortsat på den måde med skat, at jeg ikke har noget ønske om at gå og sætte skatten op, men heller ikke en krise i Ukraine får mig til at tilslutte mig et skattestop, som i virkeligheden kan spænde ben for f.eks. en grøn skattereform.
Tove Fergo (V), 2002-03-13:
Men det var faktisk ministerens, Jacob Scavenius', mening, at Det kirkelige Råd skulle suppleres af lægfolk, når det nu var kommet godt i gang med arbejdet, men det blev aldrig til noget, og rådet blev som sagt ophævet af I.C. Christensen i 1901. Til gengæld sørgede I.C. Christensen for, at der et par år senere blev indført menighedsråd i folkekirken, og de har vist sig at være så værdifulde og levedygtige, at vi nu til næste år kan fejre menighedsrådenes 100-års-jubilæum.
Jesper Kiel (EL), 2015-12-04:
Vi har bemærket, at regeringen fortsat deltager i klimaforhandlingerne og ikke helt har meldt sig ud, men det er nu også blevet bemærket, som andre tidligere har sagt her, at regeringen er i gang med at sænke klimaambitionerne, og at man allerede har indkasseret en pris som dagens klimaskurk nede i Paris.
Johanne Schmidt-Nielsen (EL), 2016-06-03:
Man kunne have valgt at reagere på mange andre måder end ved at sige, at alle børn fra 8 år og opefter nu skal udsættes for integrationsvurderinger med den risiko, at de kan havne i en situation, hvor de danske myndigheder siger: Vi mener ikke, at du har integrationspotentiale, du må ikke blive familiesammenført med din far eller mor.
Tom Behnke (KF), 2013-12-03:
Derfor var det også vigtigt, at vi under forhandlingerne med regeringen om en ny flerårsaftale for kriminalforsorgen fra konservativ side rejste det her som et tema og sagde: Vi bliver nødt til at skærpe kursen, vi bliver nødt til at stramme op i forhold til kriminelle udlændinge.
Kent Kirk (KF), 1997-12-02:
Som sagt er vi meget tilfredse med den tale, justitsministeren har holdt, og vi vil anbefale alle, der kan blive i tvivl på baggrund af det, som SF, Enhedslisten og Fremskridtspartiet forsøger at sprede omkring Schengensamarbejdet, at læse eller lytte til justitsministerens tale, for så er og bør tvivlen være væk.
Frank Aaen (EL), 1997-11-13:
Men det betyder selvfølgelig en ændring af valgloven, for ifølge den er vi forpligtede til at modtage grundvederlaget, men den ændring bidrager vi gerne til, for det er lidt rodet, som det er nu, og det blev meget klart illustreret, da vi stemte om De Radikales forslag om orlov fra Folketinget til ministre, der er folketingsmedlemmer.
Tom Behnke (FP), 1998-04-21:
Det, der undrer os, er, at der i den sociale lovgivning står, at hvis man f.eks. vil på revalidering og have revalideringsydelse, skal man for det første igennem en meget, meget krævende arbejdsprøvning, og man skal være handicappet eller invalid i en eller anden grad, for at man overhovedet kan få lov at komme med.
Marianne Pedersen (V), 2002-05-27:
Men det er klart Venstres holdning, at vi vil gøre, hvad vi kan for at bevare Stålvalseværket ud fra de muligheder, der foreligger. Man kunne måske forvente at få en eller anden form for hjælp eller tilskud fra EU i den sammenhæng, hvad ved jeg. Med hensyn til medfinansiering fra statens side af aktiviteter i regionerne skal jeg sige til fru Margrethe Vestager: Jeg ved, det er således, at i den tidligere samling, altså inden befolkningen besluttede, at Socialdemokratiet ikke skulle have lov til at vise, hvad det kunne, lovede Socialdemokratiet flere penge til regionalt samarbejde.
Line Barfod (EL), 2007-09-06:
Altså, det er jo sådan, at hvis man siger nej til et arbejde, så mister man alle sine dagpenge, så problemet er vel, at der ikke bliver tilbudt job til de mennesker, at de ikke får den nødvendige uddannelse og opkvalificering på de områder, hvor der mangler arbejdskraft.
Jens Joel (S), 2017-04-04:
Jeg har fået oplyst og forstår udkastet sådan, at man i virkeligheden kan risikere, at de servicevirksomheder, som er i nogle af de her koncerner, kan servicere en kunde, som er gas- eller vandkunde, men hvis de skal servicere den samme kunde, men nu skal kigge på hans elmåler, er de nødt til at skifte tøj, fordi de nu ikke længere må hedde det samme.
Inger Støjberg (DD), 2023-02-28:
Jeg havde ellers håbet, at regeringen ville tage at lytte til de mange konstruktive og velmenende råd, der jo er kommet rundtomkring fra, også fra den tidligere statsminister Anders Fogh Rasmussen, som jo foreslog, at regeringen udskød ikrafttrædelsen af det her forslag til efter et folketingsvalg.
Lene Espersen (KF), 2010-01-22:
Det er ikke lukkeloven, der lukker specialbutikkerne, det er mangelen på kunder, der lukker specialbutikkerne, og der tror jeg, at det, at specialbutikkerne nu kan matche og konkurrere mod internetbutikkerne, faktisk gør, at flere af dem vil overleve på sigt, hvis de vel at mærke følger forbrugernes ønsker og krav.
Søren Egge Rasmussen (EL), 2021-04-27:
Det er jo et lovforslag, som bl.a. skulle implementere et VE-direktiv, som skal imødekomme nogle VE-fællesskaber, og det kan man helt sikkert gøre på mange måder, men her synes vi bare, at vi er endt et sted, hvor det ikke er, som om man ønsker, at der skal opstå en folkeligt forankret deltagelse i opbygningen af den vedvarende energi.
Mogens Nørgård Pedersen (KD), 2004-05-28:
Men hvis hr. Flemming Oppfeldt forestiller sig, at jeg i en periode har valgt at tage vare på mine egne børn i stedet for at sende dem i institution, er det så fair, at jeg i første omgang sparer det offentlige for institutionspladser og derefter skal straffes, når jeg skal gå på pension?
Linda Kristiansen (RV), 2012-11-20:
Vi er opmærksomme på, at kombinationen af, at ungdomsårgangene vokser i disse år, og målsætningen om, at 60 pct. af en ungdomsårgang skal have en videregående uddannelse, medfører øget efterspørgsel efter ungdomsboliger, særlig de næste 4-5 år.
Svend Erik Hovmand (V), 2004-02-04:
Jeg vil godt sige, at jeg føler mig ganske tryg ved, at vi her har indgået en aftale med Kommunernes Landsforening, som har været positiv i bestræbelserne på at nå det fælles mål, som jeg i virkeligheden tror vi alle sammen har, nemlig at sikre en tilstrækkelig effektiv ligning af de her selskaber, og som kan forhindre, at misbruget på det her område florerer.
Kristian Thulesen Dahl (DF), 1999-01-19:
Jeg er enig med skatteministeren i, at Lord Bruce-dommen som udgangspunkt forbyder national beskatning, medmindre der er tale om, at de godtgørelser og refusioner, der gives, har en størrelsesorden, der berettiger til, at man formoder, at det er skjult lønudbetaling.
Kim Behnke (FP), 1999-01-14:
Ja, det gjorde den, fordi nogle mindretalsaktionærer i Tele Danmark var utilfredse med, at de ikke fik et særligt overtagelsestilbud i forbindelse med, at staten afhændede sin post i Tele Danmark. Når man ser på, hvad de mindretalsaktionærer har fået ud af, i hvert fald rent økonomisk, at Tele Danmarks aktier, der før lå i statens regi, er blevet solgt, ja, så burde de mennesker skamme sig.
Inger Støjberg (V), 2010-01-13:
Men erfaringerne viser, at i mindre eller mellemstore virksomheder bevarer ægtefællen altså ofte en nær tilknytning til virksomheden, medmindre den er lukket eller er blevet solgt, og at det er vanskeligt at kontrollere, om ægtefællen ikke eller i hvert fald i begrænset omfang hjælper til i virksomheden.
Brian Mikkelsen (KF), 2008-12-03:
Jamen jeg kan kun gentage - normalt er fru Line Barfod jo en person, som lytter, er kompetent og kan følge med i, hvad der bliver sagt - at den her regering har taget så alvorligt fat på den problematik, som ingen andre nogen sinde har gjort, med massiv polititilstedeværelse, massiv politiefterforskning, massiv stressning af bandemedlemmer og massiv støtte til det præventive arbejde.
Søren Egge Rasmussen (EL), 2016-12-19:
Hvis man vil tage det der 1½-gradsmål, altså at klodens temperatur kun må stige med 1½ grad, alvorligt, og hvis man fordeler det CO2-udslip, som man må udlede sådan samlet set, ud på samtlige verdens borgere, så skal vi reducere vores CO2-udslip i Danmark heftigt.
Finn Sørensen (EL), 2015-11-13:
Egentlig burde Socialdemokraterne med den argumentation jo føle sig helt frigjort fra tilbagetrækningsreformen, og velfærdsaftalen for den sags skyld også, og stemme imod det her lovforslag, som rammer tusindvis af mennesker, som vi to i hvert fald er enige om ikke bør rammes, nemlig alle dem, der ikke kan holde ud til at arbejde, til de kan gå ved en meget fjern pensionsalder.
Søren Pape Poulsen (KF), 2019-02-28:
Jeg vil gerne lægge ud med at forsikre forslagsstillerne om, at regeringen naturligvis er helt enig i, er det er vigtigt, at dansk eksport af våben og militært udstyr ikke misbruges af undertrykkende regimer til at begå menneskerettighedskrænkelser.
Ove Hygum (S), 1999-11-03:
Men mens forhandlingerne om voksen- og efteruddannelsesreformen foregår, er der stadig mange, der benytter sig af uddannelsesorlov, og det er derfor regeringens opfattelse, at det er mest hensigtsmæssigt, at uddannelsesorloven erhvervsrettes allerede nu, så alle orlovsforløb bliver så koncentrerede om erhvervelse af umiddelbart anvendelige færdigheder, som det er muligt.
Mogens Jensen (S), 2020-10-30:
Og det er jo det eneste, jeg synes man kan gøre som ansvarlig regering: at vi ikke bare selv begynder at lege eksperter og epidemiologer, men at vi lytter til den bedste videnskab, vi har, og den bedste erfaring, vi har, i forhold til hvordan den her smitte har bredt sig, og at vi så bruger den viden til at sørge for, at den ikke breder sig yderligere.
Bertel Haarder (V), 2011-03-16:
Hvis jeg skal tage alvorligt, at det er mig, der har ansvaret, når der er en patient, der ligger på gangen, så er det jo et bureaukrati uden lige. Det er meget enklere, at hr. Jonas Dahl snakker med sine partifæller, som er med til at regere fire af fem regioner, om, hvem det er, der har gode erfaringer osv., og så er det mig, der skal forhandle med regionerne, når vi skal fordele de ekstra penge.
Morten Østergaard (RV), 2018-03-23:
Det synes egentlig også at være det mest ansvarlige, for selv om vi så ikke har det problem, som lande, der baserer sig på atomkraft, har, er det jo stadig væk kun rimeligt, at det radioaktive affald, vi har, placeres i et slutdepot, hvor man er enige om det er opbevaret forsvarligt, ansvarligt og holdbart.
Søren Krarup (DF), 2004-11-12:
Så vil jeg lige tilføje, at når hr. Kramer Mikkelsen bruger ord som vilkårlighed osv., lukker han jo øjnene for, at naturligvis er spørgsmålet om tildeling af indfødsret til syvende og sidst et skønsspørgsmål, i hvert fald i undtagelsestilfældene.
Martin Lidegaard (RV), 2016-05-26:
Jeg skulle hilse fra Socialistisk Folkeparti og sige, at de også står bag det forslag til vedtagelse i håbet om, at vi egentlig burde kunne stå sammen om den sunde fornuft-betragtning, at det er et rigtig, rigtig dårligt sted at spare, hvis vi svigter flygtningene og deres børn i lokalsamfundene netop i disse måneder og år.
Lars Barfoed (KF), 2014-04-04:
Men som ministeren sagde, er der jo andre muligheder i lovgivningen for at sikre, at de arealer, der knytter sig til en fredet bygning, ikke kan udnyttes eller bebygges på en sådan måde, at det skamferer den fredede bygning eller på anden måde gør, at man ikke kan, jeg havde nær sagt, visuelt nyde bygningen.
Morten Østergaard (RV), 2008-01-10:
Det har Undervisningsministeriet afvist, og det må vi så bøje os for, men vi opfordrer ministeren og ministeriet til at være hjælpsomme med at finde en relevant løsning for TEKO, så de værdier, der er skabt i samarbejde med tekstilbranchen i hele dens bredde, og udviklingen af relevante uddannelser kan fortsætte.
Karina Adsbøl (DF), 2013-10-22:
Muligheden for at leje en grund og på grunden opføre et sommerhus eller overtage et på grunden værende sommerhus findes i dag, og ifølge Bygnings- og Boligregistret er der knap 9.000 registrerede sommerhuse, som tilhører lejeren af den grund, hvor sommerhusene er beliggende.
Mai Mercado (KF), 2019-01-22:
Jeg synes, vi skal tale vores daginstitutioner op, anerkende dem for det voldsomt store arbejde, de gør, anerkende, at der igen og igen med de aftaler, der er blevet indgået, er blevet afsat flere penge til faglige fyrtårne, til kompetenceudvikling – lige præcis i erkendelse af, at vi jo gerne vil have, at de folder deres faglighed ud.
Nikolaj Villumsen (EL), 2018-04-03:
Der kommer klare udmeldinger fra Amnesty International, fra den tidligere ambassadør ved Europarådet, en lang række fremtrædende menneskerettighedseksperter, Europarådets Parlamentariske Forsamlings Standing Committee, og ligeledes fra Europarådets Ministerkomité, som jo har afvist det første udkast fra den danske regering.
Lars Løkke Rasmussen (M), 2023-11-09:
Så det er derfor, at vi skal satse på det her tredjelandssamarbejde, at vi skal satse på udviklingsstøtte, at vi skal satse på at flytte os fra aid til trade, altså handel, og det er egentlig også det, der bl.a. ligger i vores Afrikastrategi, som vi nu tager hul på at udarbejde.
Carl Valentin (SF), 2022-02-08:
Jeg kan bare konstatere, at jeg synes, at balancen er tippet for Socialdemokratiet; altså, jeg synes, at man er blevet for forhippet på nogle af de her ting, i forhold til at man nu står i en situation, hvor man har nogle regler, og hvor der virkelig er mange mennesker, der kommer i klemme.
Lene Espersen (KF), 2000-12-14:
Og nu er det altså ikke sådan, at hele den danske befolkning går på efterløn og på folkepension. Vi har da stadig væk nogle få tilbage i den arbejdsduelige alder, og der er hele udfordringen selvfølgelig så at sørge for, at de en del år prøver at gøre en ekstra indsats.
Mattias Tesfaye (S), 2020-12-17:
F.eks. er det en national interesse, at kommunerne i deres planlægning tager hensyn til kulturhistoriske bevaringsværdier, som knytter sig til sporene efter menneskers virksomhed i det åbne land og byerne fra forhistorisk tid og frem til nyere tid, f.eks. er kirkerne markante kulturhistoriske kendingsmærker i landskabet.
Torsten Schack Pedersen (V), 2016-03-15:
Det gør vi, fordi forslaget sikrer, at vi kan leve op til de krav, som eIDAS-forordningen stiller til EU's medlemsstater, men vi gør det også, fordi det grundlæggende er et ganske fornuftigt lovforslag, som er med til at sikre, at der er en ordentlig digital sikkerhed, og at de regler, der skal sikre sikkerheden, er opdaterede og sørger for, at vi både som borgere og virksomheder og offentlige myndigheder kan gøre brug af digitaliseringen på en tryg og ordentlig måde.
Per Stig Møller (KF), 2006-10-04:
Så vil jeg godt understrege, at hemmelige fængsler og fængslinger, for jeg ved, at hr. Rune Lunds næste spørgsmål jo formentlig vil være noget med fængslinger og hemmelige fængsler, begge dele er uacceptable for os, hvis det betyder, at man krænker de tilbageholdtes grundlæggende rettigheder.
Kim Behnke (FP), 1999-05-25:
For staten, det offentlige, Folketinget sidder med en gave i hånden, nemlig nogle begrænsede ressourcer i form af nogle frekvenser, og når vi giver nogle stationer tilladelse til at sende, har vi søreme også mulighed for at stille nogle krav med hensyn til, hvad det er, der bliver sendt, ellers synes jeg ikke vi som politikere er vores opgave voksne.
Elsebeth Gerner Nielsen (RV), 2003-03-26:
»Kan ministeren forholde sig til rimeligheden i, at en familie kan risikere at skulle opholde sig i op til 14 år i Danmark, før den kan søge om permanent opholdstilladelse, og er det ministerens vurdering, at 14 års usikkerhed om varigheden af opholdet i Danmark er fremmende for integrationen af nye danskere i det danske samfund?«
Pia Christmas-Møller (KF), 2005-01-14:
Når vi så ser på L 140, ser vi, at der er to hovedformål: for det første at sikre, at reglerne om oplysnings- og dokumentationspligt er i overensstemmelse med EU-retten, og for det andet at skabe incitamenter til dels at udarbejde dokumentationen, dels at sørge for, at den har den ønskede kvalitet, herunder at den er udarbejdet rettidigt.
Anne Valentina Berthelsen (SF), 2023-10-27:
Med indmeldelsen af Sverige og Finland vil vi på sigt få helt andre økonomiske og forhandlingsmæssige kræfter til f.eks. at sikre et konstruktivt NATO-syn på aktiviteter i Arktis og sikre oprettelse af stærkere kommando i de baltiske, arktiske og nordatlantiske egne, eksempelvis under ledelse af enten Finland eller Sverige.
Keld Albrechtsen (EL), 1997-10-09:
Nej, man har gjort det, at man har taget Edinburgh-Afgørelsen, hvor der står ordet »nærhed«, og så har man skrevet det ind i traktaten og understreget, at dermed opretholdes den gældende Fællesskabsret fuldt ud, altså alle disse direktiver om krumme agurker og firkantede skilte osv. opretholdes fuldt ud, og Domstolens praksis fastholdes også fuldt ud.
Lars Løkke Rasmussen (V), 2004-03-10:
Jeg vil da gerne starte med at takke hr. Ole Stavad for at have rejst spørgsmålet her, fordi det giver mig lejlighed til at præcisere nogle misforståelser, som jeg kan forstå florerer i den kommunale sektor, hvor nogle vel har skabt det rygte, jeg ved ikke præcis med hvilket motiv, at vi i ministeriet nærmest skulle være imod, at kommunerne henvender sig direkte til ministeriet med deres synspunkter i strukturdebatten.
Steffen Larsen (LA), 2025-04-29:
Eller hvorfor ikke reelt set have den for bestandig og så lave undtagelsen, i forhold til at man er stukket af eller skal bruge en ny opholdstilladelse, fordi regimet i Syrien er skiftet for syvende gang på 20 år, eller hvad det nu måtte være af årsager, som folk flygter på baggrund af?
Frank Jensen (S), 1998-01-15:
Med hensyn til forslaget om øget brug af placeringen i enerum ved mistanke om indsmugling i legemet af narkotika - altså i punkt 2 - kan jeg oplyse, at Kriminalforsorgen for tiden overvejer brugen af rekto-vaginal-undersøgelser og de såkaldte pottevagter.
Ib Poulsen (DF), 2008-05-07:
Der er i forslaget også lagt op til, at kommunerne alene kan råde over indtægterne til anlæg af cykelstier og andre cykelfremmende foranstaltninger samt kollektiv trafik, med andre ord en ny finansieringskilde for kommunerne, som i sidste ende vil have en ringe effekt på den samlede infrastruktur, dette sammenholdt med de enorme indtægter, som bl.a. Københavns Kommune har på parkeringsafgifter.
Mattias Tesfaye (S), 2021-11-25:
Jeg har svaret på et spørgsmål, spørgsmål nr. 26 til lovforslaget, hvori jeg bekræfter, at bemyndigelsesbestemmelsen alene vil blive udmøntet i overensstemmelse med regulering om coronapas, der udstedes i medfør af epidemiloven.
Tove Fergo (V), 1999-03-02:
Fremskridtspartiet efterlyser, at regeringen tager initiativ til at undersøge Rigshospitalets og Erhvervsfremme Styrelsens rolle i Boneloc-sagen, samt at der på baggrund af sådanne undersøgelser finder en ny vurdering sted af, om der skal gives en passende kulancemæssig kompensation til de ramte patienter.
Jann Sjursen (KRF), 2003-04-03:
Med disse ord, og fordi vi tidligere har diskuteret spørgsmålet grundigt og indgående, endda for ganske nylig, vil jeg fra Kristeligt Folkepartis side nøjes med at tilsige en positiv udvalgsbehandling og en støtte til lovforslaget, når det kommer til tredje behandling.
Nick Hækkerup (S), 2013-03-13:
Det, som er sandheden vedrørende dem, er, at vi i en periode fra september 2009 til december 2012 anvendte lokale tolke ved den danske hjælpeoperation, der var i Camp Shorabak – en operation, der gik på to opgaver, nemlig dels at lære at drive en lejr, dels den rekrutskole, som der var.
Torsten Schack Pedersen (V), 2011-11-29:
Det er jo et velkendt, trist faktum, at vi har mistet titusindvis af industriarbejdspladser i Danmark som følge af finanskrisen, men det lader altså ikke til, at regeringen stiller sig tilfreds med det, for det skal vi åbenbart have mere af – færre industriarbejdspladser – for det bliver resultatet af en femdobling af NOx-afgiften.
Gitte Lillelund Bech (V), 2002-03-19:
Jeg synes specielt, det var interessant at høre, at fru Pia Gjellerup er meget kritisk over for den lange række af råd og nævn, som regeringen, Venstre og De Konservative foreslår nedlagt, og specielt fordi man netop ifølge fru Pia Gjellerup jo ikke kunne spare det store på dette område.
Ebbe Kalnæs (CD), 2001-04-06:
Jeg vil gerne sige til Socialdemokratiets ordfører, at implementeringen af helikopterplaceringen - det er i øvrigt en helikopter, som har over 600 operationer, og 6 eller 8 af dem er militære, som skal koordineres med redningsberedskabet - jo ikke blev aftalt i detaljer i noget forsvarsforlig.
Preben Bang Henriksen (V), 2025-11-07:
I fortsættelse af den diskussion, vi har haft om ansatte og efter min opfattelse fiktive ansatte, som kan komme til at udnytte deres stemmeret, sådan som vi hørte det omtalt i »Den sorte svane«, vil jeg godt bede ministeren bekræfte – og det bliver ikke så svært, for det står i bemærkningerne på side 7 – at Konkursrådet, som jo altså ikke er hvem som helst, og som ikke er folk, der ikke har forstand på sagerne, for det er eksperter ud over skel og grænser i det her, skriver: »På denne baggrund finder Konkursrådet ikke, at der betænkeligheder ved at fratage de ansatte stemmeret, således at man undgår risikoen for, at kuratorudpegningen påvirkes af »fiktive« ansatte«.
Elisabeth Geday (RV), 2005-12-15:
Men nu er vi altså i en særlig situation, hvor man diskriminerer ægtepar, fordi man ikke stiller de samme krav til folk, som blot er samboende, og jeg kunne godt tænke mig, at fru Henriette Kjær ikke blot henviste til, at det er noget, man er blevet enige om i aftalen, men gav mig et substantielt svar på, hvad forklaringen er.
Leif Lahn Jensen (S), 2019-10-08:
Grunden til, at vi koncentrerer os meget om det her og går meget op i det – for Arne og alle de andre, der har brug for det, og som jeg jo selv kender fra havnen – er, at den tidligere, borgerlige regering med Lars Løkke Rasmussen i spidsen, og hvem det nu var, tilbage i 00'erne sådan set forringede efterlønnen ret kraftigt.